
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«17» сакавіка 2022 г.
	         № 32
	г. Масква



Аб праекце рашэння Вышэйшага Еўразійскага эканамічнага савета «Аб унясенні змяненняў у Палажэнне аб сімволіцы Еўразійскага эканамічнага саюза»

Савет Еўразійскай эканамічнай камісіі вырашыў:
1. Адобрыць праект рашэння Вышэйшага Еўразійскага эканамічнага савета «Аб унясенні змяненняў у Палажэнне аб сімволіцы Еўразійскага эканамічнага саюза» (прыкладаецца) і прадставіць яго для разгляду Вышэйшым Еўразійскім эканамічным саветам.
2. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай Федэрацыі

	


М. Грыгаран
	


І. Петрышэнка
	


Б. Султанаў
	А. Кажошаў
	А. Авярчук

ВЫШЭЙШЫ ЕЎРАЗІЙСКІ ЭКАНАМІЧНЫ САВЕТ


РАШЭННЕ

	«   »               20 г.
	№ 
	г.




Аб унясенні змяненняў у Палажэнне аб сімволіцы 
Еўразійскага эканамічнага саюза

У адпаведнасці з падпунктам 20 пункта 2 артыкула 12 Дагавора аб Еўразійскім эканамічным саюзе ад 29 мая 2014 года Вышэйшы Еўразійскі эканамічны савет вырашыў:
1. Унесці ў Палажэнне аб сімволіцы Еўразійскага эканамічнага саюза, зацверджанае Рашэннем Вышэйшага Еўразійскага эканамічнага савета ад 10 кастрычніка 2014 г. № 76, змяненні згодна з дадаткам.
2. Гэта Рашэнне ўступае ў сілу з даты яго афіцыйнага апублікавання.


Члены Вышэйшага Еўразійскага эканамічнага савета:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай Федэрацыі







ДАДАТАК
да Рашэння Вышэйшага
Еўразійскага эканамічнага савета
ад             2022 г. №


ЗМЯНЕННІ,
якія ўносяцца ў Палажэнне аб сімволіцы 
Еўразійскага эканамічнага саюза

1. У абзацы трэцім пункта 1 словы «дзяржаў-членаў» замяніць словамі «дзяржаў – членаў Саюза (далей – дзяржавы-члены)».
2. Абзац другі пункта 6 пасля слоў «членаў Калегіі Еўразійскай эканамічнай камісіі» дапоўніць словамі «, кіраўнікоў структурных падраздзяленняў Еўразійскай эканамічнай камісіі, Старшыні Суда Саюза, суддзяў Суда Саюза»
3. У пункце 7 словы «, суддзяў Суда Саюза» выключыць.
4. Пункт 10 дапоўніць абзацамі:
«10. Флагі дзяржаў – назіральнікаў пры Саюзе размяшчаюцца ў парадку рускага алфавіта справа ад флагаў дзяржаў-членаў (калі стаяць тварам да іх). Флагі іншых запрошаных дзяржаў і міжнародных арганізацый размяшчаюцца ў парадку рускага алфавіта справа ад флагаў дзяржаў – назіральнікаў пры Саюзе.
Падчас правядзення пасяджэння органа Саюза флаг дзяржавы-члена або дзяржавы – назіральніка пры Саюзе, на тэрыторыі якой праводзіцца пасяджэнне, размяшчаецца справа ад флага Саюза (калі стаяць тварам да іх).
Пры правядзенні цырымоніі фатаграфавання кіраўнікоў дэлегацый, якія прысутнічаюць на пасяджэннях Вышэйшага Еўразійскага эканамічнага савета і Еўразійскага міжурадавага савета, парадак расстаноўкі флагаў вызначаецца дзяржавай, на тэрыторыі якой праводзіцца пасяджэнне.
[bookmark: _GoBack]У выпадку правядзення пасяджэння органа Саюза ў фармаце відэа-канферэнц-сувязі справа ад кіраўніка дэлегацыі, які прысутнічае на гэтым пасяджэнні, размяшчаецца флаг Саюза (калі стаяць тварам да кіраўніка ўказанай дэлегацыі), а злева – флаг адпаведнай дзяржавы-члена (дзяржавы – назіральніка пры Саюзе, іншай запрошанай дзяржавы, міжнароднай арганізацыі).».
5. Пункт 11 дапоўніць абзацам:
«11.  Гербы дзяржаў – назіральнікаў пры Саюзе размяшчаюцца ў парадку рускага алфавіта справа ад гербаў дзяржаў-членаў (калі стаяць тварам да іх). Гербы іншых запрошаных дзяржаў і міжнародных арганізацый размяшчаюцца ў парадку рускага алфавіта справа ад гербаў дзяржаў – назіральнікаў пры Саюзе.».
_______________

